cyanic-selkie/wikianc huggingface dataset:
செர்போர்க் சண்டை
பிரான்சு மீதான நேச நாட்டு கடல்வழிப் படையெடுப்பு ஜூன் 6, 1944ல் தொடங்கியது. பிரான்சின் நார்மாண்டி கடற்கரைப் பகுதியில் இப்படையெடுப்பு நிகழ்ந்தது. கடற்கரைப் பகுதிகள் கைப்பற்றப்பட்ட பின்னர் நேச நாட்டுப் படைகள் நார்மாண்டியின் உட்புறத்தை நோக்கி முன்னேறத் துவங்கின. செர்போர்க் நார்மாண்டியின் கோடென்டின் தீபகற்பத்தின் முனையிலிருந்த ஒரு துறைமுகக் கோட்டை நகரம். அடுத்த கட்ட முன்னேறத்துக்குத் தேவையான தளவாடங்களை இறக்குமதி செய்ய நேச நாட்டு உத்தியாளர்களுக்கு ஒரு ஆழ்நீர் துறைமுகம் தேவைபடடது. இதற்காக செர்போர்க் தேர்ந்தெடுக்கப்பட்டு அதனைக் கைப்பற்ற அமெரிக்க 7வது கோர் அனுப்பப்பட்டது. செர்பொர்க் நகரைத் தாக்கும் முன்னர் கோடெண்டின் தீபகற்பத்தின் வாயில் பகுதியை அமெரிக்க 101வது மற்றும் 82வது வான்குடை டிவிசன்கள் கைப்பற்றின. செர்பொர்க்கிற்குச் செல்லும் வழியிலிருந்த கேரன்டான் நகர் ஜூன் 14ம் தேதி வீழ்ந்தது. ஜூன் 18ம் தேதி அமெரிக்கப் படைப்பிரிவுகள் செர்போர்க்கை நோக்கி முன்னேறத் துவங்கின. 24 மணி நேர முன்னேற்றத்துக்குப் பின் நகரை அடைந்து முற்றுகையிட்டன. செர்போர்க்கில் அப்போது சுமார் 21,000 ஜெர்மானியக் காவல் படைகள் இருந்தன. ஆனால் அவற்றுக்குத் போதுமான அளவு தளவாடங்கள் இல்லை.
சரணடைய மறுத்த ஜெர்மானியத் தளபதி கார்ல்-வில்லெம் வோன் ஷிலீபன் செர்போர்க் துறைமுகத்தைத் தகர்க்கும் பணிகளைத் துவங்கினார். ஜூன் 22ம் தேதி அமெரிக்கப் படைகள் செர்போர்க் மீதான தாக்குதலைத் தொடங்கின. நான்கு நாட்கள் கடும் சண்டைக்குப் பின் நகரின் முக்கிய அரண்நிலையான டு ரூல் கோட்டை அமெரிக்கர்களால் கைப்பற்றப்பட்டது. வோன் ஷிலீபனும் அமெரிக்கப் படைகளிடம் பிடிபட்டார். இதனால் செர்போர்க்கில் ஒருங்கிணைந்த ஜெர்மானிய எதிர்ப்பு முடிவுற்றது. அடுத்த சில நாட்களில் நகரின் பிற பகுதிகள் ஒன்றன் பின் ஒன்றாக சரணடைந்தன. ஜூலை 1ம் தேதி நகர் முழுவதும் அமெரிக்கர் வசமானது. இதற்குள் செர்போர்க் துறைமுகத்தை ஜெர்மானியர்கள் பெரிதும் நாசபடுத்தியிருந்தனர். துறைமுகத்தில் பல நீர் கண்ணி வெடிகளையும் நிறுவியிருந்தனர். துறைமுகத்தைச் செப்பனிட்டு வெடிகளை அகற்றி, சரக்குக் கப்பல் போக்குவரத்து துவங்க நேச நாட்டுப் படைகளுக்கு மேலும் ஒன்றரை மாத காலம் ஆயிற்று.
படங்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு பகுப்பு:பிரான்சின் வரலாறு
இந்தியக் காட்டெருது
இந்தியக் காட்டெருது (பாசு காரசு) எனப்படுவது இந்தியக் காடுகளில் காணப்படும் ஓர் ஆவினம். இது மாடு இனங்களிலேயே மிகப்பெரிய உடலளவைக் கொண்டது ஆகும். இவ்விலங்கு கடமா, காட்டுப்பசு, காட்டா, மரை, கட்டேணி, காட்டுபோத்து, ஆமா என்று பல பெயர்களில் அறியப்பட்டுள்ளது. தென்கிழக்கு ஆசியப் பகுதியில் கடமாவில் நான்கு வகையான உள்சிற்றினங்கள் இருப்பதாக அறியப்பட்டுள்ளது. கடமாவின் மூதாதைய இனம் ஆசியக் கண்டத்தில் சுமார் 20 மில்லியன் வருடங்களுக்கு முன்பு தோன்றியதாக அறியப்பட்டுள்ளது. இது பீகாரின் மாநில விலங்காகும்.
உடலமைப்பு
கடமா தென்னிந்தியாவின் மிகப்பெரிய ஆவினம். பெரும்பாலான விலங்குகளில் ஆண் விலங்குகள் பெரியதாய் அழகாய் இருப்பதைப் போன்று கடமா எருதுகள் பசுக்களைக் காட்டிலும் உடலமைப்பில் பெரியவை. வயதுவந்த எருது சுமார் 600 முதல் 1000 கிலோ எடையும் 1.6 முதல் 1.9 மீட்டர் உயரமும் இருக்கும். பசுக்கள் எடையளவில், ஆணின் எடையில் நான்கில் ஒரு பங்கே இருக்கும். இருபால் விலங்குகளின் வால் நீளம் அண்ணளவாக (ஏறக்குறைய) 70 முதல் 100 செ.மீ வரை இருக்கும். இது வயதையும் உடலையும் பொறுத்து மாறுபடும். இவ்விலங்குகளின் உடல் மேற்தோல் அடர்த்தியான பளுப்பு நிறமயிர்களால் ஆனது. தேக்கு மரக்காடுகளிலும் இலையுதிர் காடுகளிலும் வாழும் கடமாக்கள் கூடுதலாக அடர்நிறத்தில் இருக்கின்றன. ஆண் விலங்குகளின் அசைதாடை கீழ்க் கடைவாயிலிருந்து முன்னங்கால்கள் வரை நீண்டு இருக்கும். பசுக்களுக்கு நான்கு காம்புகள் இருக்கின்றன. எருதுகளின் முதுகுப்பகுதில் உள்ள திமில்கள் பசுக்களைவிடப் பெரியதாக இருக்கும். இருபால் விலங்குகளுக்கும் அகன்ற கொம்புகள் உண்டு. கொம்புகளின் அடித்தளம் மஞ்சள் நிறமாகவும் கூர்மையான கொம்பு முனைகள் கருப்பு நிறத்திலும் காணப்படும். அதிக அளவாக கொம்புகள் சுமார் 80 செ.மீ நீளம் வரை வளரும்.
பரவல்
இவ்விலங்குகள் புல்வெளிகள் நிறைந்த தேக்குமரக்காடுகளிலும், இலையுதிர் ஈரக்காடுகள், மூங்கிற்காடுகள், இலையுதிர் உலர்காடுகள், மழைக்காடுகள் முதலிய வெப்பமண்டலக் காடுகளிலும் தேயிலைத்தோட்டங்களுக்கு அருகாமையிலும் வாழ்பவையாகும். வங்கதேசம், பூட்டான், கம்போடியா, சீனா, இந்தியா, தைவான், மலேசியா, மியான்மர், நேப்பாளம், தாய்லாந்து, வியட்னாம் போன்ற நாடுகளில் இவ்விலங்கு வாழ்ந்து வருகிறது. கடமாவின் நான்கு உள்சிற்றினங்களும் அவற்றின் பரவலும் கீழ்காணும் சட்டத்தில் (அட்டவணை) கொடுக்கப்பட்டுள்ளது.
thumb|200px|பாசு காரசு கிரங்கேரி thumb|200px|விலங்குகாட்சி சாலையில் இந்தியக் காட்டெருமை
சூழியல்
கடமா ஒரு பகலாடும் விலங்காகும். இவை காலையிலும் மாலையிலும் மிகவும் சுறுசுறுப்புடன் இரை தேடும். வெயில் நிறைந்த பகல் நேரங்களைப் பெரும்பாலும் மரநிழலில் ஓய்வெடுத்துக் கழிக்கும். தற்சமயம் இவ்விலங்கு வாழும் காடுகளில் மனிதர்களால் ஏற்படும் தொல்லைகளைத் தவிர்ப்பதற்கு இரவு நேரங்களில் இரை தேடுகின்றது. இவ்விலங்கின் இருப்புக்கு நீர் இன்றியமையாததாக இருந்தாலும் நீர் எருமைகளைப் போல இவை நீரில் புரளுவதில்லை. கடமா மந்தைகளில் 2 முதல் 40 மாடுகள் வரை இருக்கும். ஒரு மந்தையை மூத்த பெண் கடமா ஒன்று தலைமையேற்று நடத்திச் செல்லும். மந்தையின் ஒரு விலங்கு எச்சரிப்பு ஒலி எழுப்பினால் அனைத்து விலங்குகளும் காட்டுக்குள் ஓடி மறைந்துவிடும்.
இனப்பெருக்க காலத்தில் எருதுகள் மந்தைகளில் இருந்து விலகி தனித்து புணர்வதற்காக பசுக்களைத் தேடிச்செல்லும். பெரும்பாலும் பெரிய உடலைக் கொண்ட எருதையே பசுக்கள் இனப்பெருக்கம் செய்யத் தேர்ந்தெடுக்கின்றன. புணரும்போது எருதுகள் ஒரு தனி மாதிரியான ஒலியை எழுப்புகின்றன. அவ்வொலி சுமார் 1.6 கி.மீ தொலைவு வரை கேட்கக்கூடியதாக இருக்கும்.
இவை புல், செடிகள் மற்றும் பழங்களை உணவாக உட்கொள்ளும். இவற்றின் இயற்கை எதிரிகள் புலி, சிறுத்தை, செந்நாய் போன்ற கொண்றுண்ணிகள் ஆகும்.
இனப்பெருக்கம்
கடமாவின் சூல்கொள்ளல் காலம் சுமார் 275 நாட்கள் ஆகும். தாய் கடமா பெரும்பாலும் ஒரு கன்றையோ, மிக அரிதாக இரண்டு கன்றுகளையோ ஈன்றெடுக்கும். கன்று ஏழு முதல் ஒன்பது மாதங்கள் வரை தாயின் அரவணைப்பில் இருக்கும். இரண்டு அல்லது மூன்று வயதாகும் போது இளங்கன்றுகள் இனப்பெருக்க முதிர்ச்சி அடைகின்றன. கடமாக்களின் வாழ்நாள் சுமார் 30 வயது வரை இருக்கலாம் எனக் கணக்கிடப்பட்டுள்ளது. ஆண்டு முழுவதும் இனப்பெருக்கம் நடந்தாலும், திசம்பர் முதல் சூன் வரையிலான காலத்திலேயே அதிக அளவிலான இனப்பெருக்கம் நடக்கிறது.
காப்புநிலை
இந்திய வனவிலங்கு பாதுகாப்பு சட்டம் (1972) கடமாவை முதல் காப்பு அட்டவணையில் சேர்த்துள்ளது. பன்னாட்டு இயற்கை பாதுகாப்பு அமைப்பு கடமாவை அழிவாய்ப்பு உள்ள விலங்காக அறிவித்துள்ளது. இந்தியாவில் கடமா 15 மாநிலங்களில் 101 காப்பகங்களில் வாழ்கிறது. இந்தியாவின் மொத்த நிலப்பரப்பில் சுமார் 7.12 சதவீத நிலத்தில் கடமாவின் இயற்கை உயிர்த்தொகை உள்ளது. கடமாவின் வாழ்வுக்கு பெரும் அச்சுறுத்தலாக இருப்பவை வாழிடச் சீரழிப்பும் வேட்டையாடப்படுதலும் கால்நடைகளிடம் இருந்து பரவும் கோமாரி போன்ற நோய்களும் ஆகும்.
படியெடுப்புமுறை இனப்பெருக்கம்
2001-ஆம் ஆண்டு அமெரிக்காவின் அயோவா மாகாணத்தின் சியாக்சு மையத்தில் உள்ள மரபியல் ஆய்வகத்தில் கடமாவின் கன்று ஒன்று படியெடுப்பு முறையில் ஒரு பசுவின் மூலம் ஈன்றெடுக்கப்பட்டது. ஆனால் அக்கன்று பிறந்து 48 மணிநேரத்தில் தீராத வயிற்றுப்போக்கால் உயிரிழந்தது.
வெளி இணைப்புகள்
பகுப்பு:இந்தியப் பாலூட்டிகள்
பாம்பெர்கெர் மூவசீன் தொகுப்புவினை
பாம்பெர்கெர் மூவசீன் தொகுப்புவினை ( Bamberger triazine synthesis) என்பது கரிம வேதியியலில் மூவசீனைத் தயாரிக்க உதவும் ஒரு மரபார்ந்த தொகுப்பு முறையாகக் கருதப்படுகிறது. யூகென் பாம்பெர்கெர் இத்தொகுப்பு வினையை 1892 ஆம் ஆண்டில் கண்டறிந்தார்.
தொடர்புடைய அனிலீன், சோடியம் நைட்ரைட் மற்றும் ஐதரோ குளோரிக் அமிலம் மற்றும் பைரூவிக் அமிலத்தினுடைய ஐதரசோன் ஆகிய சேர்மங்கள் இவ்வினையின் வினைபடு பொருட்களாகும். இடைவினைப் பொருளாக உருவாகும் அரைல் ஈரசனோனியம் உப்பு மூன்றாவது படிநிலையில் அசிட்டிக் அமிலத்தில் கலந்த கந்தக அமிலத்துடன் சேர்ந்து பென்சோ மூவசீனாக மாற்றமடைகிறது.
இவற்றையும் காண்க
பகுப்பு:பல்லின வளையம் உருவாகும் வினைகள் பகுப்பு:பெயர் வினைகள் பகுப்பு:நைட்ரசன் பல்லினவளையம் உருவாகும் வினைகள்
நீர்ப்பறவை (திரைப்படம்)
நீர்ப்பறவை என்னும் தமிழ்த் திரைப்படம் 2012 அன்று வெளிவந்ததாகும். இதில் விசுணு, சுனைனா, நந்திதா தாஸ், சரண்யா பொன்வண்ணன், வடிவுக்கரசி, தம்பி இராமையா, சமுத்திரக்கனி போன்ற பலர் நடித்துள்ளனர். இதை உதயநிதி ஸ்டாலினின் ரெட் ஜெயண்ட் மூவிசு நிறுவனம் தயாரித்துள்ளது. இப்படத்தின் பாடல்கள் அனைத்தையும் எழுதியவர் வைரமுத்து. வசனம் ஜெய மோகன், சீனு ராமசாமி.
கதைச்சுருக்கம்
அந்த எலும்புக்கூடு அருளப்பசாமியுடையது (விஷ்ணு) என்றும், விஷ்ணுவை கொன்றது தான் தான் என்றும் நந்திதாஸ் நீதிமன்றத்தில் கூறுகிறார். அதிலிருந்து பின்னோக்கிச் சென்று குடிகாரனான அருளப்பசாமிக்கும், தேவாலயத்தில் ஊழியம் செய்யும் கன்னித்துறவியின் வளர்ப்பு மகளான எஸ்தருக்குமிடையே ஆன காதலை  மீனவ பின்னணியில் இயக்குனர் சீனு ராமசாமி சொல்லியிருக்கிறார்.
இதைக்கண்ட ஊர் மக்களும் அவன் தந்தையும் அவனை அடிக்கிறார்கள், குடியை மறக்க விரும்பி அருளப்பசாமி தானே மறுவாழ்வு மையத்துக்குப் போகிறான். அங்கு திருந்தி தான் சொந்தமாக மீன் பிடிக்க வேண்டும் என்று முயலுகையில் அவன் மீனவன் அல்ல (அவனை பெற்ற தாயும் தந்தையும் படகில் குண்டடிபட்டு இறந்து விடுகிறார்கள் அவனை கண்டெடுத்த லூர்தும் மேரியும் அவனை தங்கள் பிள்ளை போல் வளர்க்கிறார்கள்) என்பதால் அவன் மீன் பிடிக்கக் கூடாது என்று எதிர்ப்பு வருகிறது. அவர்களின் தடைகளை மீறி சொந்தமாக படகு வாங்கும் அருளப்பசாமி சின்ன எதிர்ப்புக்கிடையில் சுனைனாவை திருமணம் செய்து வாழ்க்கையில் சிறிது நிலைபெறும் போது சிங்கள கடற்படையால் சுடப்படுகிறான்.
தமிழக சரணாலயங்கள் பட்டியல்
தமிழகத்தில் பறவைகள் மற்றும் விலங்குகள் சரணாலயங்கள் மொத்தம் 17 உள்ளன. இவற்றில் பறவைகளுக்காக 7, விலங்குகளுக்காக 8 மற்றும் ஆராய்ச்சிப் பூங்காக்கள் இரண்டும் அட்ங்கும். அவை,
பட்டியல்
கூந்தன்குளம் || திருநெல்வேலி
தென்பேர் ஊராட்சி
தென்பேர் ஊராட்சி (Thenpair Gram Panchayat), தமிழ்நாட்டின் விழுப்புரம் மாவட்டத்தில் உள்ள விக்கிரவாண்டி வட்டாரத்தில் அமைந்துள்ளது. இந்த ஊராட்சி, விக்கிரவாண்டி சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2076 ஆகும். இவர்களில் பெண்கள் 1064 பேரும் ஆண்கள் 1012 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
தென்மொழி (இதழ்)
தென்மொழி 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பெருஞ்சித்திரனார் ஆவார். இது தமிழ் தமிழரின் தொன்மை வரலாறு இலக்கியம் போன்றவற்றை தெளிதமிழ்ப் படைப்புகளில் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
வெளி இணைப்புகள்
பகுப்பு:வரலாற்றியல் தமிழ் இதழ்கள் பகுப்பு:இந்தியத் தமிழ் இதழ்கள் பகுப்பு:1960 களில் வெளிவந்த தமிழ் இதழ்கள் பகுப்பு:தனித்தமிழ் இதழ்கள்
டாக்ட்
டாக்ட்.காம் (Tagged.com) என்பது 2004 ஆம் ஆண்டில் நிறுவிய ஒரு சமூக வலையமைப்பு தளமாகும். "டாக்ட்" என்பது ஏமாற்றும் நோக்குடன் மொத்தமாக அஞ்சல்கள் அனுப்பக்கூடிய தளமாகவும், ஃபிசிங் மற்றும் எரிதங்கள் அடங்கிய தளமாகவும் மற்றும் ஓர் "மின்-மடல் மோசடி" புரியும் வலைத்தளமாகவும் இருப்பது குறித்து அதனால் துன்புற்ற பல நுகர்வோர்கள் அளிக்கும் புகார்களை உடைய தளமாக இருக்கிறது, என நுகர்வோர் மோசடி எதிர்ப்பு வழக்கறிஞர்கள் கருதுகிறார்கள். இதன் தலைநகரம் அமெரிக்கா வில் உள்ள, கலிபோர்னியா மாநிலத்தின், சான் பிரான்சிஸ்கோ நகரமாகும்.
வரலாறு
டாக்ட் இன்க். என்ற அமைப்பினை 2004 ஆம் ஆண்டின் மத்தியில் கிரேக் த்செங் என்பவரும் அவர் தோழர் ஜோஹன் ச்லேயியர்-ஸ்மித் என்பவரும் இணைந்து நிறுவினர். அவர்கள் ஒரு "பதின்ம யாகூ (Yahoo) அல்லது அடுத்த நிலை எம் டிவி" போன்ற வலையமைப்பை உருவாக்க வேண்டும் என கனவு கண்டனர். இந்தத் தொழில்முனைவோர் ஜோடி அதற்கு முன்னராக அவிவோன், இன்க்., என்ற பாடபுத்தகங்களை ஒப்பிடும் நிறுவனத்தை இணையாக நிறுவியிருந்தனர். இதற்கு முன்னால் த்செங் ஜம்ப்ஸ்டார்ட் டெக்னாலஜிஸ், என்ற அடைகாப்புக்கருவி பிணையதளத்தின் தலைமை செயற்குழு அதிகாரியாக, அதன் கூட்டு நிறுவனராக இருந்தார், பிறகு கேன்-ஸ்பாம் சட்டத்தின் கீழ் சட்டவிரோதமான எரிதம் புரிந்ததற்கான குற்றச்சாட்டுகளுக்கு ஆளானதால் அதற்காக $900,000 அபராதம் விதிக்கப்பெற்றார், அந்நாட்களில் அதுவே சட்ட விரோதமான எரிதம் புரிவதற்கான மிகவும் அதிகமான அபராதத்தொகை ஆகும்.
ஹார்வார்ட் பல்கலைக்கழகத்தில் இருந்து த்செங் வேதியியல், இயற்பியல், கணிதம் ஆகிய பாடங்களில் A.B.பட்டம் பெற்றவராவார். ச்லேயியர்-ஸ்மித் என்பவரும் கூட இயற்பியல், கணிதம் ஆகிய பாடங்களில் ஹார்வார்ட் பல்கலைக்கழகத்தில் இருந்து A.B. பட்டம் பெற்றவராவார்.
முதலில் அமெரிக்க பதின்ம வயதினரை குறிவைத்து, உலக அளவில் 13 வயதும் அதற்கும் மேற்பட்ட இளம் வயதினருக்காக அக்டோபர் 2006 ஆம் ஆண்டில் டாக்ட் (Tagged) அமைப்பு செயல்படுகிறது மேலும் இன்றும் அந்நிறுவனம் 18 வயதுக்கும் கீழ் உள்ள பயனர்களுக்கு மிகவும் கடினமான பாதுகாப்பை அளித்து வருகிறது. 16 வயதுக்கும் மேற்பட்ட பயனர்களும், பொது மக்களும் 13 மற்றும் 14 வயதுக்குட்பட்ட பயனாளிகளின் வலைப்பதிவு விவரங்களை பார்க்க இயலாது. அதே போல் 15-16 வயதுக்குட்பவர்களின் வலைப்பதிவு விவரங்களும் தனியாருக்கு உரிமையானதாக பாதுகாக்கப்படுகிறது, அவற்றை பொது மக்களும், 18 வயதுக்கு மேற்பட்டவர்களும் பார்க்க இயலாது. பதின்ம வயதினரை நண்பர்களாக சேர்த்துக்கொள்ள வேண்டுவோருக்கு இருக்கும் ஒரே வழி அவர்கள் மின் அஞ்சல் விலாசத்தை அல்லது பட்டப்பெயரை தெரிந்து கொண்டு விண்ணப்பித்துக்கொள்வதாகும். அவர்கள் விடுத்த வேண்டுகோளை, இளம் பயனர்கள் ஏற்றுக்கொள்வதும் நிராகரிப்பதும் அவர்களுடைய விருப்பமாகும். இருப்பினும், பாதுகாப்பைக் கருத்தில் கொண்டு எடுத்த நடவடிக்கைகள், முழுமையாக வெற்றியடையவில்லை. பிப்ரவரி, 2009 ஆம் ஆண்டில், ஒரு மேல்நிலைப்பள்ளி ஆசிரியர், அவர் tagged.com. என்ற வலைத்தளத்தில் சந்தித்த ஒரு 14 வயது சிறுமியுடன் உடல் உறவு கொண்டதற்காக கைதானார். 32 வயதான அவர் 100 க்கும் மேற்பட்ட 17 ஆண்டுகளுக்கும் குறைவான வயது கொண்ட பெண்களை தோழிகளாக கொண்டிருந்தார்.
மார்ச் 2008 ஆம் ஆண்டில், மைக்ரோசாப்ட் நிறுவனம் சமூக வலையமைப்பு தளங்களான டாக்ட், பேஸ்புக், லிங்க்ட்இன், பெபொ, ஹி5 ஆகிய தளங்களுடன் வணிக ரீதியில் மின் அஞ்சல் இணைப்பு பயன்பாட்டு நிரலாக்க இடைமுக சேவைகளுக்காக (APIs) கூட்டுத்தொழில் புரிவதற்கு முன்வந்தது மேலும் அது இப்பொழுதும் செயல்பாட்டில் உள்ளது. இதர கூட்டாண்மைகளில் ஸ்லைட், ராக்யு, போட்டோபக்கெட், மீபோ, ராஸ்ஸி (Razz) மற்றும் ஜன்க்ல் (Jangl) போன்றவை அடங்கும்.
தற்போது "டாக்ட்" வலையமைப்பில் 40 ஊழியர்கள் பணியில் உள்ளனர் டாக்ட் (Tagged) வலையமைப்பு சோசியல் மீடியா அட்வெர்டைசிங் கண்சொர்டியம் என்ற அமைப்பின் உறுப்பினராகும், இந்த அமைப்பு வணிகம் மற்றும் தொழில் முறைகளுக்கு இடையேயான ஒரு சங்கமாகும். இச்சங்கம் தங்களுடைய ஒப்பந்தங்கள் மற்றும் தரமுறைகளை குவிமையம் கொண்டு, அதனை மேலும் மேம்படுத்துவதற்கான முயற்சியாகும்.
செப்டம்பர் 2009 ஆம் ஆண்டில், ஹிட்வைஸ் என்ற அமைப்பு அளித்த அறிக்கையின் படி அமெரிக்காவில், மாதம் தோறும் வலைத்தளத்திற்கு வரும் பார்வையாளர்களின் சந்தை பகுப்பின் அடிப்படையில், தரவரிசையில் Tagged.com 3ஆவது மிகப்பெரிய சமூக வலையமைப்பு தளமாக இருந்தது. சோசியல் நெட்வொர்கிங் வாச் என்ற அமைப்பின் படி, மாதம் தோறும் வருகை தந்த சிறப்பு பார்வையாளர்களின் அடிப்படையில், ஹிட்வைஸ் அமைப்பு, சமூக வலையமைப்பு தளங்களில் 2009 ஆம் ஆண்டு செப்டம்பர் மாதத்தில், Tagged.com 4 ஆவது இடத்தை பிடித்ததாகவும், மற்றும் ஆகஸ்ட் 2009 ஆம் ஆண்டில் கோம்ச்கோர் என்ற அமைப்பின் படி அத்தளம் முதல் பத்து வலையமைப்பு தளங்களின் கீழ் வந்ததாகவும் கூறியுள்ளது.
வலைத்தளம்
ஒரு இலவச கணக்கை துவங்குவதற்கு முன்னர் கையொப்பமிட்ட பிறகு, "டாக்ட்" பயனர்கள் அவர்களுடைய சுயவிவரப்பக்கத்தை விருப்பமைவு செய்துகொள்ளலாம், அதில் பயனர்கள் அவர்களுடைய படங்கள் மற்றும் ஆல்பங்களை பதிவேற்றலாம், இதர பயனர்களிடமிருந்து செய்திகளை (மடல்களை) பெறவோ அல்லது அனுப்பவோ செய்யலாம், அவர்களுடைய வாழ்க்கை வரலாறு மற்றும் அவர்களுக்கு பிடித்த செயல்பாடுகளைப்பற்றி தெரிவிக்கலாம், ஒவ்வொருவருக்கும் மாயமான கண் சிமிட்டுதல்களை அனுப்பலாம், மேலும் அவர்களுடைய நிகழ் நிலை செயல்பாடுகளைப் பற்றி புதுப்பித்துக்கொண்டே இருக்கலாம், அப்படி அவர்களுடைய நண்பர்களுக்கு அவர்கள் இருக்கும் இடம் மற்றும் செயல்பாடுகளைப்பற்றி தொடர்ந்து தெரிவித்துக்கொண்டே போகலாம். பயனர்கள் தமது சுயவிவரப்பக்கத்தை வேறு யார் யார் பயனர்கள் அண்மையில் பார்த்தார்கள், மற்றும் மாயமான இணைப்புப் புரிகளை அவர்களுடைய நண்பர்களுக்கு அனுப்புவது, மேலும் மிகவும் அதிகமாக பார்த்த வீடியோ படக்காட்சிகளை அனுப்புவது, மிகவும் அதிகமான தரவரிசை கொண்டது மற்றும் மிகவும் அதிகமாக விரும்பிய படங்கள் போன்ற வெவ்வேறு அடிப்படைகளில் அலசிப்பார்க்கலாம். பயனர்கள் தமது நண்பர்களுக்கு மாயமான பரிசுகளை வழங்கலாம். பரிசுகளாக "தங்கம்" வாங்கி அளிக்கலாம், பயனர்கள் தங்கத்தை உண்மையான பணத்தைக்கொண்டும் வாங்கலாம் (இத்தளம் பேபால், கேஷ், அமேசன் போன்ற அமைப்புகள் வழியாகவோ அல்லது தொலைபேசி மூலமாகவோ கட்டணங்களை செலுத்த அனுமதிக்கிறது) அல்லது சில சிறப்பான சேவைகள் அல்லது பணிகளை முடித்துக்கொடுப்பதன் மூலமும் வாங்கலாம். பல காட்சி சார் அரட்டை அறைகளும் அமைக்கப்பட்டுள்ளது அவற்றில் நிகழ் நேரத்தில் நேரடியாகவே பயனர்களின் வயது மற்றும் மன நிலைக்குத் தகுந்தார்ப்போல் வெவ்வேறு அறைகளை பயன்படுத்திக்கொண்டு ஆன்லைனில் (இணைப்பில்) பேசலாம். உறவுகள் மற்றும் டேடிங் போன்ற பழக்கங்களை வலுப்படுத்தும் நோக்குடன், டாக்ட் (Tagged) வலையமைப்பு பயனர்களை "லவ்", "கண் சிமிட்டுதல்", "என்னை சந்திக்கவும்" போன்ற மடல்களை அனுப்பவும் பெறவும் அனுமதி வழங்குகிறது மேலும் ஒரு தரவரிசைப்படுத்தும் கருவி மூலமாக தன்னிச்சையாக பயனர்கள் வழங்கிய படங்களை அவர்களுடைய கவர்ச்சியைப்பொறுத்து வரிசைப்படுத்தி வழங்கி வருகிறது. இந்த வலையமைப்பில் ஜ்ய்ங்க (Zynga) போன்ற ஆன்லைன் விளையாட்டுக்கள் விளையாடலாம், எடுத்துக் காட்டாக "போகர்", "பெட்ஸ்" போன்ற வகைகள், மேலும் அவற்றில் கலந்துகொண்டு உண்மையாகவே மாய உலகில் மனிதர்களை வளர்ப்பு விலங்குகளாக பணத்தைக் கொண்டு வாங்கலாம், மற்றும் "மாபியா வார்http://ta.wikipedia.org/w/index.php?title=%E0%AE%9F%E0%AE%BE%E0%AE%95%E0%AF%8D%E0%AE%9F%E0%AF%8D&action=editஸ்" போன்ற விளையாட்டுக்களிலும் ஈடுபடலாம். அக்டோபர் 30, 2009, அன்று டாக்ட் அமைப்பு மேலும் புதிதாக எளிதான முறை கொண்ட அனுமதி வழங்கும் செயல்பாடுகளை செயல்படுத்தப்போவதாக அறிவித்துள்ளனர்.
சர்ச்சைக்குரிய விவாதங்கள்
டைம் இதழில் வெளிவந்த கட்டுரை ஒன்று "டாக்ட்" வலையமைப்பை "உலகத்தின் மிகவும் எரிச்சலூட்டும் வலைத்தளம்" என்று நச்சரித்தது. "டாக்ட்" அமைப்பு அதன் பயனர்களிடம் அவர்களுடைய பயனர்பெயர் மற்றும் கடவுச்சொல்லை கேட்டு வாங்குகிறது, அவர்களுடைய மின் அஞ்சல் முகவரி பதிவேட்டை அனுமதி இல்லாமல் திறந்து தொடர்பு கொள்வதற்கான நபர்களின் பெயர்களை அறிந்து கொள்வதும் மேலும் சிலர் அந்த வலைத்தளத்திற்கு வராதவர்களாக இருந்தும் அவர்களுக்கு மீண்டும் மீண்டும் அழைப்பு விடுத்தலும், அவர்களை நண்பர்களாக ஏற்றுக் கொண்டு சேர்த்திருப்பதாக கூறுவது அல்லது அவர்களுக்கு அழைப்பவர்கள் சிலர் "டாக்ட்" மூலமாக படங்களை அனுப்பியிருப்பதாக கூறும் மின் அஞ்சல்கள் போன்ற செயல்பாடுகள் காரணமாக சர்ச்சைக்கு ஆளாகியுள்ளது. இவ்வாறான செயல்முறைகள் தொழில் நுட்ப செய்தி ஊடகங்களில் மற்றும் இதர பயனர்களிடமிருந்து கடும் விமர்சனத்திற்கு உள்ளானது. இதுபோன்ற மின் அஞ்சல்கள் யாவும் எரிதம் வகையாகும் என ப்ளாக் வெப் 2.0. என்ற நிறுவனம் கலந்துரையாடியுள்ளது. இது அடிக்கடி ஒரு நச்சுயிரியின் சாயலைப்போல் இருப்பதாகவும் சுட்டிக்காட்டியுள்ளது. அவற்றில் நகரங்களில் புகழ்பெற்ற இணையதளம் ஆன Snopes.com என்ற தளமும் அடங்கும். நியூயார்க் டைம்ஸ் பத்திரிகை இந்த வழக்கத்தை "காண்டாக்ட் ச்க்ராபிங் (தொடர்பு செதுக்கல்)" என சுட்டுகிறது.
ஜூலை 2009 ஆம் ஆண்டில், நியூயார்க் அட்டார்னி ஜெனரல் (அரசு முதன்மை ஆதரவுரைஞர்) ஆன ஆன்றியூ குமோ "ஏமாற்றும் நோக்கத்துடன் கூடிய மின் அஞ்சல் சந்தைப்படுத்தும் முறையைப் பயன்படுத்தியதற்கும் மேலும் அவருடைய தனிப்பட்ட அந்தரங்க வாழ்க்கையில் குறுக்கிட்டதையும் கண்டித்து" Tagged.com வலைத்தளத்திற்கு எதிராக வழக்கு போடப்போவதாக தெரிவித்தார். செய்தித்தாள்களில் வெளிவந்த படி, Tagged.com வலைத்தளம் "ஏமாற்றும் நோக்கத்துடன் மின் அஞ்சல் மூலமாக பொருட்களின் விற்பனைகளை ஊக்குவித்து வருவதாகவும், அடையாளங்களை திருடுவதாகவும் மற்றும் ஒரு தனி நபரின் அந்தரங்கத்தில் குறுக்கிடுவதாகவும்" செயல்பட்டு வருகிறது. Tagged.com வலைத்தளம் மற்றும் நியூயார்க் அட்டர்னி ஜெனரல் (அரசு முதன்மை ஆதரவுரைஞர்) இவர்களுக்கிடையே ஒரு உடன்பாடு ஏற்பட்டது. மேலும் அதன் மூலம் Tagged.com வலைத்தள அமைப்பு $500,000 அபராதம் கட்டவும் மேலும் அதன் பொருட்களை விற்பனைக்காக ஊக்குவிக்கும் வழக்கங்களை மாற்றியமைக்கவும் முன்வந்தது.
அதே நேரத்தில், டெக்சாஸ் மாநிலம் கட்டாயப்படுத்திய சில செயல்பாட்டுக்களை "டாக்ட்.காம்" வலைத்தளம் நிறைவேற்றி அடிபணிந்தது. ஒப்பந்தப்படி, "டாக்ட்.காம்" வலைத்தளம் அபராதம் மற்றும் இதர கட்டணமாக $250,000 களை வழங்கியது. இந்த ஒப்பந்தத்தின் படி அவர்கள் பயனர்களிடம் இருந்து பெற்ற மின் அஞ்சல் முகவரி பதிவேட்டில் இருந்து பெற்ற தகவல்களை வெளியிடும் போது, அவற்றை "தெளிவானதாகவும் வெளிப்படையானதாகவும்" வைத்துக்கொள்ள வேண்டும், மற்றும் தெளிவாக அந்த படிநிலையை தவிர்க்கும் முறையை வழங்க வேண்டும் மற்றும் அவர்கள் அனுப்ப இருக்கும் குறிப்பிடும் படியான மின் அஞ்சல் செய்திகளை ஒளிவு மறைவில்லாமல் பயனர்களுக்கு காட்ட வேண்டும் என்ற நிபந்தனைகள் அடங்கும்.
பிப்ரவரி 2009 ஆம் ஆண்டில் இருந்து, கட்டார் நாட்டின் கடல் (Qtel) என்ற ஒரே ISP அமைப்பு, மக்களிடம் இருந்து நிறைய புகார்கள் வந்தமையால், Tagged.com என்ற வலைத்தளத்தை தடை செய்தது. இந்த "டாக்ட்.காம்" வலைத்தளம் கட்டார் நாட்டில் பார்வையாளர்கள் மிகவும் அதிகமாக பயன்படுத்திய பத்து வலைத்தளங்களில் ஒன்றாக இருந்து வந்தது.
பயனர் மக்கள் தொகை இயல்
பதின்ம வயதினருக்காக மட்டுமே என்று தொடங்கிய இந்த தளத்தில், அமெரிக்காவில் மிகவும் அதிகமான "டாக்ட்" உறுப்பினர்கள் 35-49 வயதை சார்ந்தவர்களாக காணப்படுகிறார்கள். தற்போது அமெரிக்காவில் அதன் மொத்த உறுப்பினர்களில் 8% மட்டுமே பதின்ம வயதினராக காணப்படுகிறார்கள். கோன்த்காஸ்ட் என்ற அமைப்பின் பார்வையாளர்கள் போக்குவரத்து குறித்த கருத்துப்படி, டாக்ட் வலைத்தளமானது மாதம் தோறும் 7.6 மில்லியன் அமெரிக்க பயனர்களும் மற்றும் உலக அளவில் 26 மில்லியன் பயனர்களும் பார்வை இடக்கூடிய அளவில் அமைந்துள்ளது என குறிப்பிடுகிறது.
வெளி இணைப்புகள்
பகுப்பு:ஆன்லைன் சமூக வலையமைப்பு பகுப்பு:மெய்நிகர் உலக சமுகம் பகுப்பு:சமூக வலைத்தளங்கள் பகுப்பு:எரிதம் புரிவது பகுப்பு:கூகுள் தமிழாக்கம்-இணையம்
சிதம்பரபுரம்
8.68972°N, 80.52861°W வவுனியா மாவட்டத்தில் உள்ள சிதம்பரபுரம் இலங்கையில் மிகவும் நீண்டகாலமான நலன்புரிநிலையம் (அகதி முகாம்) உள்ள ஓர் இடம் ஆகும்.சிதம்பர புரத்தில் உள்ள நலன்புரி நிலையத்தை அகதிகளுக்கான ஐக்கிய நாடுகள் உயர்ஸ்தானியம் பராமரித்து வருகின்றது. புரிந்துணர்வு ஒப்பந்தம் நடைமுறையில் இருந்த காலத்தில் இந்நலன்புரி நிலையத்தை மூடுவதற்கு எடுக்கப்பட்ட முயற்சிகள் நலன்புரிநிலையத்தில் உள்ளோர்களின் இருப்பிடப் பிரதேசங்களில் உள்ள கண்ணிவெடிப்பிரச்சினை, அதியுயர் பாதுகாப்பு நிலையம் போன்ற பல பிரச்சினையால் கைகூடவில்லை. தவிர சிதம்பரபுர நலன்புரி நிலையத்தில் இருந்த ஒருவர் இலங்கை உயர்நீதிமன்றில் மனுத்தாக்கம் செய்ததினால் அப்போது இலங்கை இராணுவத்தினரால் நடைமுறைப்படுத்தப்பட்ட இராணுவ அனுமதிப்பத்திரம் (பாஸ்) நடைமுறை அடிப்படை மனித உரிமை மீறல் எனத் தீர்ப்பளிக்கப்பட்டு அந்நடைமுறை இரத்துச் செய்யப்பட்டது.
பகுப்பு:வவுனியா மாவட்டத்தில் உள்ள ஊர்களும், நகரங்களும்
புணை விளையாட்டு
thumb|150 px|right|பிரேசில் நாட்டில் தலைப்புணை ஓட்டல் thumb|150 px|right|இக்கால விளையாட்டில் கடைப்புணை ஓட்டல் புணையில் ஏறி விளையாடும் விளையாட்டைப் புணை விளையாட்டு என்கிறோம். இதுவும் சங்ககாலத்தில் நடைபெற்ற விளையாட்டுகளில் ஒன்று. புணை என்பது படகு.
ஆற்றுவெள்ளத்தில் நீராடிய பண்டைத் தமிழர் இந்த இருவகையான படகோட்டும் முறைகளையும் பயன்படுத்தி விளையாடினர் எனக் கொள்ளலாம். முன்படகைத் தலைப்புணை என்றும், பின்படகைக் கடைப்புணை என்றும் பாடல் குறிக்கிறது எனலாம்.
பலர் புணைமேல் ஏறி ஓட்டி நீரில் விளையாடினர். தலைவன் புணையை ஒருத்தி பின் தொடர்ந்தாள். (ஆணைப் பின் தொடரும் பெண்ணை பழங்கால மரபுப்படி பரத்தை என்றே கொள்ளவேண்டும்) அவன் தலைப்புணையில் முன்னோக்கிச் சென்றால் அவளும் தலைப்புணையில் முன்னோக்கி வந்து அவனைத் தன்னவனாக்கிக்கொள்ளப் பின் தொடர்ந்தாள். அவன் கடைப்புணையில் பின்னோக்கிச் சென்றால் அவளும் கடைப்புணையில் பின்னோக்கி அவனைத் தொடர்ந்தாள். அவன் புணையைக் கைவிட்டுவிட்டு நீரோடு மிதந்து சென்றால், அவளும் அவ்வாறே செய்து அவனைத் தொடர்ந்தாளாம்.
அடிக்குறிப்பு
பகுப்பு:தமிழர் விளையாட்டுகள்
உழவுக்கும் தொழிலுக்கும் வந்தனை செய்வோம்
உழவுக்கும் தொழிலுக்கும் வந்தனை செய்வோம் 1959 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் பிரேம்நசீர், ஓ. ஏ. கே. தேவர் மற்றும் பலரும் நடித்திருந்தனர்.
கதை
தனது கணவன் இறந்த பின்னர் ஒரு ஏழைப் பெண்ணொருத்தி தன் இரு மகன்களை ஆளாக்க பாடுபடுகிறாள். மூத்த மகனை ஆலை உரிமையாளர் ஒருவர் தத்தெடுத்து வளர்க்கிறார். பின்னர்,அவன் அந்த ஆலைக்கு முதலாளி ஆகின்றான். அவளது இளைய மகன் அந்த ஆலையிலேயே தொழிலாளியாக பணிபுரிகிறான். ஆனால் இருவருக்குமே தாங்கள் சகோதரர்கள் எனத் தெரியாது. இருவரும் ஒரே பெண்ணை நேசிக்கின்றனர். இதனால் அண்ணன் தனது தம்பியை வேலையிலிருந்து அனுப்பி விடுகிறான், தம்பியானவன் தனது தாயுடன் சேர்ந்து சிறு நிலத்தில் விவசாயம் செய்து வாழ்ந்து வருகிறான் ,நாளடைவில் வளர்ச்சியடைகிறான். ஆலைத்தொழிலாளிகள் பலரும் அவனது வயலில் வேலை செய்ய வருகிறார்கள். மூத்தவன் அவனது வயல்வெளிகளை நாசம் செய்ய நினைக்கிறான். அந்தப் பெண்ணிற்கு அண்ணனின் இச் செயல் பிடிக்கவில்லை, தம்பிக்கு தகவல் அளித்ததால் தொழிலாளிகள் உயிர் தப்பினர். அண்ணனின் எண்ணம் ஈடேறியதா?, வயல்வெளி என்னவாயிற்று?, இருவரும் இணைந்தனரா? என்பது மீதிக்கதையாகும்.
பாடல்கள்
திரைப்படத்துக்கு இசையமைத்தவர் கே. வி. மகாதேவன். பாடல்களை அ. மருதகாசி, கண்ணதாசன், டி. கே. சுந்தர வாத்தியார் ஆகியோர் யாத்தனர். சீர்காழி கோவிந்தராஜன், எஸ். சி. கிருஷ்ணன், சி. எஸ். பாண்டியன், ஏ. எல். ராகவன், பி. லீலா, பி. சுசீலா, கே. ஜமுனாராணி, எல். ஆர். ஈஸ்வரி, ஏ. ஜி. ரத்னமாலா ஆகியோர் பின்னணி பாடினார்கள்.
கம்பம் (சட்டமன்றத் தொகுதி)
கம்பம், தேனி மாவட்டத்தில் அமைந்துள்ள ஒரு சட்டமன்றத் தொகுதி ஆகும்.
இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிகள்
உத்தமபாளையம் வட்டம் (பகுதி)
தேவாரம் (பேரூராட்சி), பண்ணைப்புரம் (பேரூராட்சி), கோம்பை (பேரூராட்சி), உத்தமபாளையம் (பேரூராட்சி), அனுமந்தன்பட்டி (பேரூராட்சி), க.புதுப்பட்டி (பேரூராட்சி), கம்பம் (நகராட்சி), சின்னமனூர் (நகராட்சி) மற்றும் ஓடைப்பட்டி (பேரூராட்சி).
வாக்காளர் எண்ணிக்கை
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி ,
மேற்கோள்கள்
பகுப்பு:தேனி மாவட்டம் பகுப்பு:தமிழ்நாடு சட்டமன்றத் தொகுதிகள்
நாரணாபுரம் திரௌபதியம்மன் கோயில்
நாரணாபுரம் திரௌபதியம்மன் கோயில் தமிழ்நாட்டில் திருநெல்வேலி மாவட்டம், நாரணாபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. மாசி மாதம் சிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலைவடு
இலைவடு ( leaf scar ) என்பது தாவர தண்டிலிருந்து இலை உதிர்ந்த பின் அவ்விடத்தில் ஏற்படும் அடையாளம் ஆகும். தண்டின் மீது இலைக்காம்பின் அமைவிடத்தை இது காட்டுகிறது. குறிப்பாக கிளையின் கணுக்குருத்துகளில் (axillary buds) இது காணப்படும்.
தோற்றம்
இலையுதிர் தாவரங்களில் வளர்ச்சிக்கு உகந்த பருவகாலத்தின் இறுதியில் இலை வடுக்கள் தோன்றுகின்றன. இந்த காலத்தில் தன்டிற்கும் இலைக்காம்பிற்கும் இடையே பிரிக்கும் திசு (abscission layer) தோன்றுகிறது. இத்திசு தன்டிற்கும் இலைக்கும் இடையே உள்ள இணைப்பைத் துண்டித்து இலையை உதிரச்செய்கிறது. இலை உதிர்ந்தபின் அவ்விடத்தில் ஒரு வடுவை தோற்றுவிக்கிறது.
கற்றைவடு
கற்றை வடுக்கள் வட்ட வடிவில் அமைந்திருக்கும். இவை இலை வடுவின் உட்பகுதியில் காணப்படும். தண்டையும் இலையையும் இணைக்கும் கடத்து திசுக்களின் அமைவிடத்தின் அடையாளமே கற்றை வடுக்கள் ஆகும். கற்றை வடுக்களின் எண்ணிக்கை தாவரங்களை அடையாளம் காண்பதில் முக்கிய பங்கு வகிக்கிறது.
மேற்கோள்கள்
பகுப்பு:தாவர அமைப்பியல் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கோர்டன் கிரிஃபித்ஸ்
கோர்டன் கிரிஃபித்ஸ் (Gordon Griffiths , பிறப்பு: சூன் 19, 1905, இறப்பு: செப்டம்பர் 10 1994),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். 1932-1935 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1994 இறப்புகள் பகுப்பு:ஆங்கிலேயக் குச்சக் காப்பாளர்கள்
ஆக்டிசெரா இசுடெலாட்டா
ஆக்டிசெரா இசுடெலாட்டா (Actizera stellata) சிவப்பு குளோவர் நீலம் எனப்படும் பட்டாம்பூச்சி நீலன்கள் (லைகேனிடே) குடும்பத்தினைச் சார்ந்தது. இது தென்னாப்பிரிக்கா, எத்தியோப்பியா, தெற்கு சூடான், கென்யா, உகாண்டா, ஜைர், தான்சானியா மற்றும் வடக்கு மலாவி ஆகிய நாடுகளில் காணப்படுகிறது தென்னாப்பிரிக்காவில் இது கிழக்கு கேப் மற்றும் ஆரஞ்சு ப்ரீ மாநிலத்தின் தெற்கு பகுதியில் காணப்படுகிறது.
மேற்கோள்கள்
பகுப்பு:நீலன்கள் (பட்டாம்பூச்சிக்குடும்பம்)
கென் வில்ஜான்
கென் வில்ஜான் (Ken Viljoen, பிறப்பு: மே 14 1910, இறப்பு: சனவரி 21 1974), தென்னாப்பிரிக்க அணியின் துடுப்பாட்டக்காரர். இவர் 27 தேர்வுத் துடுப்பாட்டப் போட்டிகளிலும், 133 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1930 -1949 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1910 பிறப்புகள் பகுப்பு:1974 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கேரன்டான்
கேரன்டான் (Carentan) பிரான்சில் உள்ள ஒரு சிறிய நகரம். பிரான்சு வடமேற்கு பகுதியில் நார்மாண்டி பிரதேசத்தில் உள்ள கோடெண்டின் தீபகற்பத்தில் அமைந்துள்ளது. சுமார் 6000 மக்கள் தொகை கொண்ட இந்நகரம் பிரான்சின் கம்யூன் வகை நிர்வாகப் பிரிவாகவும் உள்ளது. டூவ் ஆற்று முகத்துவாரப் பகுதியில் அமைந்துள்ள இத்துறைமுக நகரில் இரண்டாம் உலகப் போரின் போது அமெரிக்கப் படைகளுக்கும் நாசி ஜெர்மனியின் படைகளுக்கும் கடும் சண்டை நடந்தது.
மேற்கோள்கள்
பகுப்பு:பிரான்சின் நகரங்கள் பகுப்பு:துறைமுகங்கள்
மஞ்சக்குப்பம் அங்காளம்மன் கோயில்
மஞ்சக்குப்பம் அங்காளம்மன் கோயில் தமிழ்நாட்டில் கடலூர் மாவட்டம், மஞ்சக்குப்பம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் அங்காளயம்மன்சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் மயானக்கொள்ளை முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வினோத் பாபு
வினோத் பாபு (சூன் 11, 1990) என்பவர் தமிழ்த் தொகுப்பாளர்கள், நகைச்சுவையாளர் மற்றும் தொலைக்காட்சி நடிகர் ஆவார்.
ஆரம்பகால வாழ்க்கை
வினோத் பாபு ஜூன் 11 1990 ஆம் அன்று தமிழ்நாட்டில் உள்ள திருச்சிராப்பள்ளியில் பிறந்தார். திருச்சிராப்பள்ளி அரசு உயர்நிலைப்பள்ளியில் இடைநிலைக் கல்வியை முடித்து ஸ்ரீவில்லிபுட்டூர் கலசலிங்கம் பல்கலைக்கழகத்தில் இளங்கலை பட்டம் பெற்றவர்.
தொலைக்காட்சி வாழ்க்கை
இவர் 2014ஆம் ஆண்டு ஆதித்யா தொலைக்காட்சியில் கோலிவுட் சம்பிரதாயம் என்ற நிகழ்ச்சி மூலம் தொகுப்பாளராக அறிமுகமானார். அதை தொடர்ந்து காமெடிக்கு நாங்க கரண்டி என்ற நிகழ்ச்சியையும் அதே தொலைக்காட்சியில் தொகுத்து வழங்கினார்.
2018ஆம் ஆண்டில் சிவகாமி என்ற தொடரின் மூலம் நடிகராக அறிமுகமானார். ஜாதி மாறி திருமணம் செய்யும் இரு இளம் ஜோடிகள் அதனால் அவர்கள் எதிர்கொள்ளும் பல பிரச்சனைகளை மையமாக எடுக்கப்பட்ட தொடரில் ராஜ்குமார் என்ற கதாபாத்திரத்தில் கதாநாயகனாக நடித்தார். இவருக்கு ஜோடியாக நீனு கார்த்திகா நடித்துள்ளார். இந்த தொடர் இவருக்கு ஒரு நல்ல பெயரை கொடுத்தது. இந்த தொடர் 	கலர்ஸ் தமிழ் தொலைக்காட்சியில் ஒளிபரப்பானது.
2019ஆம் ஆண்டு விஜய் தொலைக்காட்சியில் ஒளிபரப்பான கலக்கப் போவது யாரு? (பகுதி 8) என்ற நகைச்சுவை நிகழ்ச்சியில் போட்டியாளராக பங்கு கொண்டார். அதை தொடர்ந்து அதே ஆண்டில் சுந்தரி நீயும் சுந்தரன் நானும் என்ற தொடரில் கதாநாயகனாக நடித்துள்ளார்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:திருச்சிராப்பள்ளித் திரைப்பட நடிகர்கள் பகுப்பு:தமிழ்த் தொலைக்காட்சி தொகுப்பாளர்கள் பகுப்பு:தமிழ் நகைச்சுவை நடிகர்கள் பகுப்பு:தமிழ்த் தொலைக்காட்சி நடிகர்கள் பகுப்பு:தமிழ்நாட்டு தொலைக்காட்சி பிரமுகர்கள்
பகுவார்வா
பகுவார்வா (Bahuarwa) என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி பகுவார்வா கிராமத்தின் மக்கள்தொகை 1497 நபர்கள் ஆகும். இவர்கள் 344 குடும்பங்களில் வாழ்ந்தனர். இம்மக்கள்தொகையில் 52.84% நபர்கள் ஆண்கள் மற்றும் 47.15% நபர்கள் பெண்களாவர். இந்நகரின் எழுத்தறிவு சதவீதம் 50.37% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 40.38% நபர்கள் ஆண்கள் மற்றும் 59.61% நபர்கள் பெண்களாவர். மக்கள் தொகையில் 22.23% நபர்கள் 6 வயதுக்கு கீழ் உள்ளவர்களாகும்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பிளாக் ஸ்கிம்மர்
பிளாக் ஸ்கிம்மர் (black skimmer) என்னும் பறவை தென்னமெரிக்கா, வட‍அமெரிக்கா கண்டங்களில் காணப்படுகிறது. இதன் அலகு, மிக மெல்லிய நீண்ட அலகு. மேல் அலகு சிறியதாகவும் கீழ் அலகு நீண்டதாகவும் இருக்கும். அலகு சிவப்பும் கறுப்பும் கலந்து அழகாக இருக்கும். நீர்நிலைகளின் மேல் பறக்கும்போது கீழ் அலகைத் தண்ணீருக்குள் விட்டு மீன்களைத் தேடும். மீன் அகப்பட்டவுடன் மேல் அலகால் அழுத்தி, இரையை தூக்கிக்கொண்டு பறந்துவிடும்.
குறிப்புகள்
பகுப்பு:பறவைகள் பகுப்பு:அமெரிக்கப் பறவைகள்
17வது மக்களவை
பதினேழாவது மக்களவை 17வது மக்களவை உறுப்பினர்களால் அமைக்கப்பட்டது. இவர்கள் 2019 நடைபெற்ற பொதுத் தேர்தலில் வெற்றிபெற்றவர்கள் ஆவர். பொதுத் தேர்தல் 2019 ஆம் ஆண்டு ஏப்ரல் மாதம் 11 ஆம் நாள் தொடங்கி மே மாதம் 19 ஆம் நாள் வரை ஏழு கட்டங்களாக நடைபெற்றது. தேர்தல் முடிவுகள் மே மாதம் 23 ஆம் நாள் அறிவிக்கப்பட்டது.
மேற்கோள்கள்
பகுப்பு:பதினேழாவது மக்களவை பகுப்பு:இந்திய நாடாளுமன்றம் பகுப்பு:17வது மக்களவை உறுப்பினர்கள்
அறிவியக்கம் (இதழ்)
உசாத்துணைகள்
பகுப்பு:அறிவியல் தமிழ் இதழ்கள் பகுப்பு:இந்தியத் தமிழ் இதழ்கள் பகுப்பு:1970 களில் வெளிவந்த தமிழ் இதழ்கள்
பார் அட் லா
பார் அட் லா (Bar at Law) அல்லது பாரிஸ்டர்  என்பவர் ஐக்கிய இராச்சியத்தில் வகைப்படுத்தப்பட்டுள்ள வழக்கறிஞர் ஆவர்.இவர்கள் கட்சிக்காரர்களின் நேரடி பிரதிநிதியாக செயல்பட இயலாதமையால் வழக்குரைஞர் (சாலிசிடர்) என்றழைக்கப்படுகின்ற வழக்கறிஞர்களிடமிருந்து வேறுபடுகின்றனர்.இவர்கள் சட்ட நிபுணர்களாக இருந்து நீதிமன்ற வழக்காடலில் வழக்குரைஞரின் அழைப்பின் பேரில் உதவி புரிகின்றனர். வழக்கறிஞர்கள் சங்கம் (பார்)அல்லது இங்கிலாந்து அல்லது வேல்சில் கோர்ட் இன்கள் (Inn of court) எனப்படும் தொழில்முறை சங்கங்கள் இவர்களது தேர்வு,நடத்தை மற்றும் பயிற்சி முதலியவற்றைக் கட்டுப்படுத்துகின்றன.
ஐக்கிய இராச்சியத்தின் கோர்ட் இன்கள் கட்டற்ற பாரிஸ்டர் சங்களாகும்.விடுதலைக்கு முந்தைய இந்தியாவில் இங்கிலாந்து சென்று இத்தகைய இன் ஒன்றில் சேர்ந்து சட்டப்பயிற்சி பெற்றவர் பார் அட் லா என அறியப்பட்டனர்.இன் ஒன்றில் எடுத்துக்கொள்ளப்பட்ட ஒருவரே வழக்கறிஞர் சங்கத்தில் சேர அனுமதிக்கப்பட்டனர். தற்போது இந்தியாவில் பார் அட் லா என்ற முறைமை வழக்கத்தில் இல்லை.
மேற்கோள்கள்
பகுப்பு:சட்டம் பகுப்பு:பிரித்தானிய இந்தியா பகுப்பு:தொழில்கள்
சூரப்பட்டு
சூரப்பட்டு (Surapet ) இதனை சூரப்பேடு என்றும் அழைப்பர். இது சென்னை மாவட்டம், மாதவரம் வட்டம், வட சென்னை, சென்னை மாநகராட்சியின் மாதவரம் மண்டலத்தின் 24-வது வார்டில் அமைந்துள்ளது. இதன் வடக்கில் புழல், கிழக்கில் கொளத்தூர், தெற்கில் புத்தகரம், மேற்கில் புழல் ஏரி அமைந்துள்ளது. இது கிராண்ட் நேஷனல் டிரங்க் சாலை அருகே அமைந்துள்ளது.
அருகமைந்த பெரிய ஊர்கள்
இதனருகில் வில்லிவாக்கம், அம்பத்தூர், அண்ணா நகர், கொளத்தூர் மற்றும் பெரம்பூர் அமைந்துள்ளது.
போக்குவரத்து
இது கோயம்பேடு பேருந்து நிலையத்திற்கு மேற்கே 15 கிமீ தொலைவிலும், மாதவரம் பேருந்து நிலையத்திலிருந்து 4 கிமீ தொலைவிலும் உள்ளது.
மேற்கோள்கள்
பகுப்பு:சென்னை மாவட்டம் பகுப்பு:சென்னை மாநகராட்சி பகுப்பு:சென்னை சுற்றுப் பகுதிகள்
பிடிக்கல பிடிக்கல (தொலைக்காட்சித் தொடர்)
பிடிக்கல பிடிக்கல என்பது லண்டன் தீபம் தொலைக்காட்சியில் ஒளிபரப்பப்படும் ஒரு தொலைக்காட்சி நாடகத் தொடர். ஈழத் தமிழர்கள் தாம் புலம் பெயர்ந்த நாடுகளில் எதிர்நோக்கும் சவால்களையும் பிரச்சினைகளையும் ஆவணம் செய்வதாக 2006 ஆம் ஆண்டு முதல் வெளியாகிறது. இது சாம் பிரதீபன் மற்றும் றஜித்தா சாம்பிரதீபன் ஆகியோரின் எழுத்துருவிலும் இயக்கத்திலும் தயாரிக்கப்பட்டு வருகின்றது.
பகுப்பு:தமிழ்த் தொலைக்காட்சி நிகழ்ச்சிகள்
பொத்துவில் முதல் பொலிகண்டி வரை- நீதிக்கான பேரணி
பொத்துவில் தொடக்கம் பொலிகண்டி வரையான கவனயீர்ப்புப் பேரணி சுருக்கமாக பொத்துவில் முதல் பொலிகண்டி வரை (Pottuvil to Polikandi, P2P) இலங்கையில் தமிழ் பேசும் மக்களின் அடிப்படை உரிமைகளை வலியுறுத்தி நடத்தப்பட்ட வாகன மற்றும் நடைப்பயணப் போராட்டம் ஆகும். நீதிக்கான இப்பயணத்திற்கு ‘பொத்துவில் முதல் பொலிகண்டி’ செல்லும் பாதை பெயரிடப்பட்டது. இது பாரம்பரிய தமிழர் தாயகத்தின் இரண்டு தூர முனைகளையும், தெற்கே அம்பாறையில் பொத்துவில் முதல், வடக்கு முனையில் பருத்தித்துறையில், பொலிகண்டி வரையிலும் குறிக்கிறது.
இப்பேரணி கிழக்கிலங்கையின் தெற்கு முனையில் உள்ள பொத்துவில் நகரில் 2021 பெப்ரவரி 3 ஆம் நாளில் தொடங்கி வட மாகாணத்தின் வடமுனையில் அமைந்துள்ள பொலிகண்டியில் பெப்ரவரி 7 இல் நிறைவடைந்தது. வடகிழக்குத் தமிழ்-பேசும் குடிசார் சமூகங்கள் இணைந்து ஏற்பாடு செய்திருந்த இப்போராட்டத்திற்கு அனைத்துத் தமிழ்த் தேசிய அரசியல் கட்சிகள், மற்றும் முசுலிம் சமூகங்கள் தமது ஆதரவைத் தெரிவித்து பேரணியில் இணைந்து கொண்டன. தமிழ், முசுலிம் அரசியல் தலைவர்கள், சமயத் தலைவர்கள் உட்படப் பல்லாயிரக்கணக்கான மக்கள் இப்பேரணியில் கலந்து கொண்டனர்.
நிறைவு நாள்
இப்பெரணியின் இறுதி நாளான ஏழாந்திகதி (07.02.2021) கிளிநொச்சியில் இருந்து ஆரம்பமான பேரணி பொலிகண்ண்டியைச் சென்றடைந்தது. போரணி நிறைவில் பத்து அம்ச கோரிக்கைகளை உள்ளடக்கிய எழுச்சிப்பிரகடனம் ஒன்று வெளியிடப்பட்டது. பிரகடனம் பின்வரும் விடயங்களை உள்ளடக்கியதாயிருந்தது.
மேற்கோள்கள்
பகுப்பு:இலங்கையில் எதிர்ப்புப் போராட்டங்கள்
இருபாலீர்ப்பு
thumb|200px|இருபாலீர்ப்பாளர்கள் கொடி ஆணுடனும் பெண்ணுடனும் உடலுறவு அல்லது காதல் அடிப்படையிலான ஈர்ப்பு இருப்பது இருபாலீர்ப்பு (Bisexuality) எனப்படும். அத்தகய உறவு கொள்பவர்கள் இருபாலீர்ப்பாளர்கள் ஆவர்.
இருபாலீர்ப்பு என்பது ஆண்கள் மீதும் பெண்கள் மீதும் சமமான ஈர்ப்புள்ள நிலை என்று பொருள்படாது. ஒரு பால் மீது அதீக ஈர்ப்பு இருக்கலாம், அல்லது நாளடைவில் ஒரு பால் நபர்கள் மீது மட்டுமே ஈர்ப்பு ஏற்படும் நிலை உண்டாகலாம். இருப்பினும் இருபால் நபர்கள் மீதும் தொடர்ந்து ஈர்ப்பு கொள்ளும் இருபாலீர்ப்பாளர்களும் உண்டு.
ஆக்சாலில் புளோரைடு
ஆக்சாலில் புளோரைடு (Oxalyl fluoride) என்பது ஆக்சாலிக் அமிலத்தின் புளோரினேற்ற வழிபொருளாகும்.
உயர் புவி வெப்பமயமாதல் உள்ளாற்றலுக்கு காரணமாக விளங்கும் பொருட்களுக்கு மாற்றாகப் அரித்தெடுத்தலில் இச்சேர்மத்தைப் பயன்படுத்த ஆராய்ச்சிகள் மேற்கொள்ளப்பட்டு வருகின்றன.
மேற்கோள்கள்
பகுப்பு:அசைல் ஆலைடுகள் பகுப்பு:அசைல் புளோரைடுகள் பகுப்பு:கனிம கரிமச் சேர்மங்கள்
தண்டுபாளையம்
தண்டுபாளையம் (Dandupalya) என்பது இந்தியாவின் கர்நாடகத்தில் உள்ள ஒசகோட்டே வட்டத்தில் உள்ள ஒரு சிற்றூர் ஆகும். இது பழைய சென்னை சாலை, தேசிய நெடுஞ்சாலை 4 இக்கு அருகில், ஒசகோட்டே நகரத்திலிருந்து 5 கிலோமீட்டர் தொலைவிலும், பெங்களூரிலிருந்து ஒரு மணி நேர பயணத்திலும் அமைந்துள்ளது. 1996 மற்றும் 2001 க்கு இடையில் கொலைகள், கற்பழிப்புகள், கொள்ளைச் சம்பவங்களைச் செய்த தண்டுபாளைய கும்பலின் நடவடிக்கைகளுக்கு இது பெயர் போனது. இந்த கும்பலில் சுமார் 30 ஆண்களும், பெண்கள் இருந்தனர். அவர்களில் சிலர் தண்டுபாளையத்தில் வசித்து வந்தனர். அவர்கள் 80க்கும் மேற்பட்டவர்களைக் கொலை செய்ததாகக் கருதப்படுகிறது. அந்தக் கும்பலைச் சேர்ந்த பதினாறு பேருக்கு மரண தண்டனைகளும் நான்கு பேருக்கு ஆயுள் தண்டனைகளும் வழங்கப்பட்டன. மற்றவர்கள் குறுகிய காலம் சிறைத்தண்டனையைப் பெற்றனர்.
தண்டுபாளைய கும்பல் தெலுங்கைத் தாய்மொழியாக கொண்ட சமூகத்தைச் சேர்ந்தவர்கள். அவர்களின் மூதாதையர்கள் சுதந்திரத்திற்கு முந்தைய காலத்தில் அண்டை மாநிலமான ஆந்திராவிலிருந்து புலம் பெயர்ந்து வந்தவர்கள். தண்டுபாளைய கும்பல் ஆயுதமேந்திய கொள்ளைக் கூட்ட வரிசையில் இருந்து வருகிறது, அவர்கள் தாத்தா பாட்டி கொலைகள் மற்றும் கொள்ளைச் செயல்களில் ஈடுபட்டனர். தண்டுபாளைய கும்பலைச் சேர்ந்தவர்களின் குழந்தைப் பருவம் பசியாலும் வறுமையாலும் வாடியது. இது "நாயை-உண்ணும்-நாய்" என்னும் உள்ளுணர்விற்கு இட்டுச் சென்றது. இறுதியில் காவல்துறையினரால் கைது செய்யப்பட்ட கும்பல், வியக்கத்தக்க அளவு உடல் ரீதியான சித்திரவதைகளை தாங்கியது. ஆனால் உணவு, குறிப்பாக பன்றி இறைச்சியைக் கொண்டு கவர்ந்திழுத்த போது மட்டுமே தங்கள் உறுதியில் இருந்து உடைந்து தங்கள் குற்றங்களை ஒப்புக்கொண்டானர்.
2012 ஆம் ஆண்டு கன்னடத்தில் தண்டுபாள்யா என்ற திரைப்படம் இந்த கும்பலின் செயல்பாடுகள் குறித்து எடுக்கப்பட்டது.
மேற்கோள்கள்
பகுப்பு:பெங்களூர் ஊரக மாவட்டத்திலுள்ள கிராமங்கள்
காலடி (ஊர்)
காலடி கேரளாவில் எர்ணாகுளம் மாவட்டத்தில் உள்ள ஓரு ஊர் ஆகும். ஆதிசங்கரர் பிறந்த ஊரான இது இந்து மத மக்களின் ஒரு முக்கிய புனித யாத்திரை வழிபாட்டு தலமாக விளங்குகிறது. இங்கு ஆதிசங்கரர் பிறந்த இடமான பூர்ணா நதிக்கரையில் ஒரு மடமும், காலடி பேருந்து நிறுத்தத்திற்கு அருகில் ஆதிசங்கரரின் வாழ்க்கை வரலாற்றை விவரிக்கும் ஒரு ஸ்தம்ப மண்டபமும் உள்ளது.
பெயர் விளக்கம்
மலையாளம் மற்றும் தமிழில் காலடி என்கிற வார்த்தைக்கு பாதச்சுவடு என்று பொருள்.
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:எர்ணாகுளம் மாவட்டத்தில் உள்ள ஊர்களும் நகரங்களும்
சத்தியஞான பண்டார பிள்ளைத்தமிழ்
சத்தியஞான பண்டார பிள்ளைத்தமிழ் என்னும் நூல் சிதம்பரநாத முனிவர் என்பவரால் 15ஆம் நூற்றாண்டில் எழுதப்பட்டது. இது பிழைகள் மலிந்த பதிப்பாக உள்ளது. மற்ற நூல்களைப் போல 100 பாடல்கள் கொண்டது. மேலும் இறுதியில் ஒரு வாழ்த்துப்பா சேர்க்கப்பட்டுள்ளது.
நூலாசிரியர் சிதம்பரநாதருக்கு ஞானபண்டாரம் சிதம்பரநாதர் என்னும் பெயர்களும் உண்டு.
இந்த நூல் இவரது ஆசிரியர் சத்தியஞான பண்டாரத்தின்மீது பாடப்பட்டது. சத்தியஞான பண்டாரத்தின் பிறந்த ஊர் சிவபுரம். இந்தச் சிவபுரம் குடந்தை அருகே உள்ள பாடல் பெற்ற தலம். வாழ்ந்த ஊர் கமலை என்னும் திருவாரூர். இது போன்ற செய்திகளை இந்த நூலில் வரும் பாடலடிகள் புலப்படுத்துகின்றன.
மேலும் சில செய்திகள்
சத்திய ஞான பண்டாரம் என்பவர் ௨மாபதி சிவத்திடம் ௨பதேசம் பெற்ற அ௫ள் நமச்சிவாயர். அ௫ள் நமச்சிவாயர் காழிகங்கைமெய்கண்டா௫க்கு ௨பதேசம் அ௫ளியவர். காழிகங்கைமெய்கண்டார் காழி சிற்றம்பல நாடிகளின் ஞானாசிரியர் ஆவார். காழி சிற்றம்பல நாடிகளிடம் ௨பதேசம் பெற்றவர் பழுதைக்கட்டி சம்பந்த முனிவர். அவரிடம் ௨பதேசம் பெற்றவர் காவை அம்பலநாத சுவாமிகளாவர். காவை அம்பலநாத சுவாமிகளிடம் ௨பதேசம் பெற்றவர் சத்திய ஞான பண்டாரம். இவர்களின் தீட்சா நாமம் சத்திய ஞானதேசிக தீர்க்கதரிசினிகள்.
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள் பகுப்பு:பிள்ளைத்தமிழ்
பெவர்லி கடிகாரம்
thumb|ஒட்டாகா [[பல்கலைக்கழகம்|பல்கலைக்கழகத்தின் இயற்பியல் துறையில் வைக்கப்பட்டுள்ள பெவர்லி கடிகாரம்]] thumb|பெவர்லி கடிகாரத்தின் உள்ளமைப்பில் உள்ள சங்கிலி, முறுக்கு ஊசல் மற்றும் சக்கரப்பல்அமைப்புகள்
பெவர்லி கடிகாரம் (Beverly Clock) நியூசிலாந்து, துனெடினில் உள்ள ஒட்டாகா பல்கலைக்கழகத்தின் இயற்பியல் துறையின் மூன்றாவது மாடியில் வைக்கப்பட்டுள்ள கடிகாரம் ஆகும். 1864 ல் ஆர்தர் பெவர்லியால் (Arthur Beverly) இயக்கி வைக்கப்பட்ட கடிகாரம் இன்றளவும், எந்ததொரு கையாற்செய்விக்கப்பட்ட இயக்கமும் இல்லாமல் தானே இயங்கி வருகிறது.
இயங்கும் விதம்
வளிமண்டல அழுத்தம் மற்றும் அன்றாட வெப்பநிலையில் ஏற்படும் மாற்றத்தைக் கொண்டு இக்கடிகாரம் இயங்குகிறது. அதிலும் வெப்பநிலை மாற்றமே முக்கியமானது. காற்று புகா பெட்டியிலுள்ள இடைத்திரையை (diaphragm) உள்ளேயுள்ள ஒரு கன அடி அளவுள்ள ( 28 லிட்டர்) காற்று விரிக்கவோ அல்லது சுருக்கவோ செய்கிறது. வெப்பநிலை மாற்றம் 6 டிகிரி பாரன்ஃகைட் (3.3 கெல்வின்) என்ற அளவில் இருக்கும் போது, தேவையான அழுத்தத்தைக் கொடுக்கிறது. அழுத்தம் ஒரு பவுண்டு எடைக்கு உயரும் போது கடிகாரத்தை இயக்கத் தேவையான ஆற்றல் (0.113 சூல் or 31 μWh) கிடைக்கிறது.
அட்டமாசு கடிகாரமும் இதே தத்துவத்தில் செயல்படுகிறது.
1864 ல் ஆர்தர் பெவர்லி இக்கடிகாரத்தை உருவாக்கிய நாளிலிருந்து முடுக்கப்படாமலேயே செயல்பட்டுக் கொண்டுள்ளது. தேவையான வெப்ப மாற்றம் இல்லாதபோது செயலிழக்கும் இக்கடிகாரம், தகுந்த சுற்றுச்சூழல் மாற்றங்கள் உருவாகும்போது மறுபடியும் செயல்பட துவங்குகிறது.
மேற்கோள்கள்
பகுப்பு:கடிகாரங்கள்
ஐஎன்எஸ் விக்ராந்த்
thumb ஐஎன்எஸ் விக்ராந்த் (INS Vikrant (IAC-I)) என்பது இந்தியாவில் தயாரிக்கப்பட்ட முதலாவது வானூர்தி தாங்கிக் கப்பல் ஆகும். இக்கப்பல் இந்தியக் கடற்படைக்காக கொச்சி சிப்யார்டு லிட். நிறுவனத்தால் நிர்மாணிக்கப்பட்டது. இக்கப்பலுக்கான வடிவமைப்பு 1999 ஆம் ஆண்டில் ஆரம்பிக்கப்பட்டது. கப்பலின் அடிப்பாகம் 2009 பெப்ரவரியில் அமைக்கப்பட்டது. 2011 டிசம்பர் 29 இல் இது மிதக்கவிடப்பட்டு, 2013 ஆகத்து 12 இல் வெள்ளோட்டம் விடப்பட்டது.
நெல்லூர் மாடு
நெல்லூர் மாடு ( Nelore அல்லது Nellore ) என்பது இறைச்சித்தேவைக்காக இந்தியாவில் இருந்து கொண்டுவந்த நாட்டு மாட்டு வகையான ஒங்கோல் மாடுகளில் இருந்து பிரேசிலில் உருவாக்கப்பட்ட ஒரு மாட்டினமாகும். இந்த மாட்டினத்திற்கு இந்தியாவின் ஆந்திரப் பிரதேச மாநிலத்தின் நெல்லூரின் பெயரிடப்பட்டது. நெல்லூர் மாடுகளுக்கு தோள்பட்டை மற்றும் கழுத்துக்கு மேலே தனித்துவமான பெரிய திமில் உள்ளது. நீரில் நடக்கவும் மேய்ச்சலுக்கு நடக்க ஏதுவாக இவை நீண்ட கால்கள் கொண்டுள்ளன. நெல்லூர் மாடுகள் மிகவும் குளிர்ந்த வெப்ப நிலையைத் தவிர அனைத்து வெப்ப நிலையையும் தாங்கும் வித‍த்தில் உள்ளன. இவை அதிக வெப்பம் தாங்கும் திறன், நோய் எதிர்ப்பு ஆற்றல் மற்றும் பல்வேறு ஒட்டுண்ணிகளிடமிருந்து காத்துககொள்ளும் ஆற்றல் பெற்றவையாக உள்ளன. இதனால் பிரேசிலில் நெல்லூர் மாடுகள் பெரிய அளவில் வளர்க்கப்படுகின்றன. இந்த மாடுகள் பிற இந்தியவகை மாடுகளைப்போல குறுகிய காதுகள் கொண்டவையாக உள்ளன. தற்போது பிரேசிலில் இறைச்சித் தேவைக்காக வளர்க்கப்படும் மாடுகளில் 80% மாடுகள் (தோராயமான 167,000,000 விலங்குகள்) நெல்லூர் கலப்பு மாடுகளாகும்.
ஐஎன்எஸ் விக்ராந்த்
கடற்படைக்கு அர்ப்பணித்தல்
இந்தியாவின் கடற்படை வரலாற்றில் ரூபாய் 20,000 கோடி செலவில் அதிநவீன முறையில் உள்நாட்டில் உருவாக்கப்பட்ட முதல் விமானம் தாங்கி போர்க்கப்பலான ஐஎன்எஸ் விக்ராந்த் விமானம் தாங்கிக் கப்பலை இந்தியப் பிரதமர் நரேந்திர மோதி 2 செப்டம்பர் 2022 அன்று கொச்சியில் வைத்து இந்தியக் கடற்படைக்கு அர்ப்பணித்தார்.
நெல்லூர் மாடு
மேற்கோள்கள்
பகுப்பு:மாடுகள் பகுப்பு:இந்தியாவில் தோன்றிய மாட்டு இனங்கள்
சிரில் வின்சன்ட்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1902 பிறப்புகள் பகுப்பு:1968 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
யமன்
யமன் (Yama) ( தேவநாகரி : यम) அல்லது யமராஜா (यमराज), மரணம், தர்மம், தெற்கு திசை மற்றும் பாதாள உலகம் ஆகியவற்றின் தெய்வமாகும். இந்து மற்றும் பௌத்த புராணங்களில் பிரதானமாக இடம்பெற்றுள்ள இவர் இருக்கு வேத இந்து தெய்வங்களின் ஆரம்ப அடுக்குக்கு சொந்தமாவார். சமசுகிருதத்தில், இவரது பெயரை "இரட்டை" என்று பொருள் கொள்ளலாம். இவர் கலாசு மற்றும் முன்னர் நூரிஸ்தானி மக்களால் வணங்கப்பட்ட ஒரு முக்கியமான தெய்வமாவார். இது பண்டைய இந்து மதத்தில் இவரது முக்கியத்துவத்தைக் குறிக்கிறது. இவர் நரகத்தின் அதிபதியாகவும் இறப்பவர்களுக்கு தீர்ப்பு அளிப்பவராகவும் இருக்கின்றார். பௌத்தர்கள் வணங்கும் யமனும் இந்து மதத்தில் வணங்கப்படும் யமனும் ஒரே தேவர்களாக இருப்பினும் இருவருக்குமான புராணக்கதைகள், கடமைகள், குணங்கள் ஆகியவற்றில் குறிப்பிடத்தக்க வேறுபாடுகள் உள்ளன. பௌத்தம் பரவிய அனைத்து இடங்களிலும் இவருடைய வழிபாடு காணப்படுகின்றது.
இந்து சமயத்தில், சூரியக் கடவுளான சூரியனுக்கும் விசுவகர்மனின் மகள் சந்தியாவிற்கும் மகனாகச் சித்தரிக்கப்படுகிறார். மேலும், வைவஸ்வதமனு மற்றும் அவரது மூத்த சகோதரி யமியின் சகோதரரும் ஆவார் என்று கிழக்கத்திய ஆய்வாளர் எரேஸ் ஏமன் வில்சன் குறிப்பிடுகிறார். வேதங்களின்படி, யமன் இறந்த முதல் மனிதர் என்று கூறப்படுகிறது. முன்னுரிமையின் அடிப்படையில், இவர் உலகை விட்டு பிரிந்தவர்களின் ஆட்சியாளரானார். மேலும் "பித்ருக்களின் இறைவன்" என்றும் அழைக்கப்படுகிறார்.
படைப்பாளியாக யமனை வழிபடுதல்
வடமேற்கு இந்திய துணைக்கண்டத்தில் சுவாத் மாவட்டத்தில் சித்ரால் பகுதியில் 'சித்ராலி' மற்றும் கலாசு மொழியை பேசி வருகிறார்கள். இப்பகுதியில் தற்போது நடைமுறையில் உள்ள பண்டைய இந்து மதத்தில் கூட, சில தெய்வங்கள் ஒரு சமூகம்/பழங்குடி அல்லது மற்றொன்றில் மதிக்கப்படுகின்றன என்பது குறிப்பிடத்தக்கது. காம்விரியில் இம்ரோ என்று அழைக்கப்படும் பண்டைய இந்து கடவுளான யமராஜா மட்டுமே படைப்பாளராக உலகளவில் போற்றப்படுகிறார். பண்டைய பகுதியானது கில்கிட்-பால்டிஸ்தான், காஷ்மீர் மற்றும் நூரிஸ்தான் ஆகிய அருகிலுள்ள பகுதிகளுடன் வரலாற்று மற்றும் கலாச்சார தொடர்புகளைக் கொண்டிருந்தது. சிறீவத்ச/சுவஸ்து பகுதி சிறீவத்சவா குலத்தின் பிறப்பிடமாகவும் கூறப்படுகிறது.
இந்து சமயம்
link=//upload.wikimedia.org/wikipedia/commons/thumb/6/62/Bhuvanesvar002.jpg/150px-Bhuvanesvar002.jpg|thumb|225x225px| உதவியாளர்களால் சூழப்பட்டுள்ள யமன் ஒரு எருமையுடன் சித்தரிக்கப்படுகிறார். யமன், மரணம் மற்றும் நீதியின் இந்துக் கடவுளாகக் கருதப்படுகிறார். மேலும் இவரது வசிப்பிடமான நரக உலகத்தில்]] சட்டத்தை வழங்குவதற்கும் பாவிகள் தண்டிக்கப்படுவதற்கும் பொறுப்பானவர். பாந்தியனில் உள்ள பழமையான தெய்வங்களில் இவரும் ஒருவர். இவரது ஆரம்பகால தோற்றங்கள் சில இருக்கு வேதத்தில் காணப்படுகின்றன. அங்கிருந்து, இராமாயணம், மகாபாரதம், புராணங்களை உள்ளடக்கிய இந்து மதத்தின் மிக முக்கியமான சில நூல்களில் இவர் ஒரு குறிப்பிடத்தக்க தெய்வமாக இருந்து வருகிறார்.
தெற்கு திசையின் பாதுகாவலராக நியமிக்கப்பட்ட லோகபாலர்களில் (திசைகளின் பாதுகாவலர்) யமனும் ஒருவர். யமன் நான்கு கைகள், நீண்டுகொண்டிருக்கும் கோரைப் பற்கள் மற்றும் கோபமான வெளிப்பாட்டுடன் புயல் மேகங்களின் நிறம் ஆகியவற்றைக் கொண்டவர் என்று விவரிக்கப்படுகிறது. சுடர் மாலையால் சூழப்பட்ட; சிவப்பு, மஞ்சள் அல்லது நீல நிற ஆடைகளை அணிந்து கொண்டிருப்பார். பாவம் செய்தவர்களின் ஆன்மாக்களைப் பிடிக்க நீர் எருமையின் மீது ஏறி வாள், கயிறு மற்றும் சூலாயுதம் ஆகியவற்றைப் பிடித்துக் கொண்டு வருவார் என்றும் விவரிக்கப்படுகிறார். புராணங்கள் இவரை யமியின் இரட்டை சகோதரர் என்றும், வாழ்க்கையுடன் தொடர்புடைய நதி தெய்வம் என்றும், சூரியக் கடவுள் சூரியன் மற்றும் சந்தியாவின் மகன் என்றும் விவரிக்கிறது. யமுனாவைத் தவிர, இவருக்கு அஸ்வினிகள், சனி, சிரத்ததேவ மனு, வைவஸ்வதமனு, ரேவந்தா மற்றும் தபதி போன்ற பல உடன்பிறப்புகளும் உள்ளனர். பாண்டவர், சத்தியவான் சாவித்திரி மற்றும் முனிவர் மார்க்கண்டேயர் ஆகியோரின் கதைகளில் இவரது சில முக்கிய தோற்றங்கள் இடம் பெற்றுள்ளது. இவரது உதவியாளர் சித்திரகுப்தர், மரணத்துடன் தொடர்புடைய மற்றொரு தெய்வமாவார்.
பௌத்தம்
பௌத்தத்தில், யமன் ( சமஸ்கிருதம் : यम) என்பது தர்மபாலராகவும், கோபம் கொண்ட கடவுள் அல்லது புத்தமதத்தின் அறிவொளி பெற்ற பாதுகாவலராகவும் கருதப்படுகிறது. இறந்தவர்களை விசாரித்து நரகம் அல்லது சொர்க்கம், மறுபிறப்பு ஆகிய நிலைகளில் நிறுத்துபவர் என்றும் பௌத்தத்தில் கருதப்படுகிறார்.
இருப்பினும், பௌத்த யமன், இந்து தெய்வத்திலிருந்து வெவ்வேறு தொன்மங்களையும் வெவ்வேறு செயல்பாடுகளையும் உருவாக்கியுள்ளார். பாலி கானான் பௌத்த புராணங்களில், பெரியவர்கள், புனித ஆவிகள் அல்லது அவர்களின் பெற்றோரை தவறாக நடத்தியவர்களை யமன் அவர்கள் இறக்கும் போது அழைத்துச் செல்கிறார். மாறாக, புத்தகோசரின் மஜ்ஜிமா நிகாயா வர்ணனையில், யமன் ஒரு விமானபேட்டா - அவ்வப்போது துன்பம் கொண்ட ஒரு பிரேதம்- என விவரிக்கப்படுகிறார்.